Tehniskās prasības
Mācību kursa “Komunikācija ārstniecības iestādē” izstrāde un īstenošana

Iepirkuma priekšmets ir mācību kursa “Komunikācija ārstniecības iestādē” izstrāde, sagatavošana un īstenošana Aslimnīcas personālam. 

Kursam ir jāietver vismaz šādi mācību moduļi:
· Vispārējās komunikācijas prasmes
· Starpkulturālā komunikācija
· Konfliktsituāciju komunikācija
· Konfliktu risināšana, praktiskās situāciju apmācības
· Komunikācija ar piederīgajiem 
· Piederības sajūtas veicināšana 
· Iekšējo klientu apkalpošanas komunikācija, ilgstošas sadarbības veidošana
Mācību kursā iekļaujamas vismaz šādas tēmas:
· Kas ir empātija un emocionālā inteliģence (kādēļ to ir svarīgi zināt, kādēļ tā ir būtiska darba attiecībās un attiecībās ar klientu / pacientu);
· Kādas ir klienta gaidas no manis kā speciālista (vai arī es vēlētos, lai tieku tieši šāda veidā apkalpots, lai ar mani runātu tieši šādi), būt “klienta kurpēs”;
· Kādi ir klientu tipi - kā strādāt un attiekties pret dažāda tipa klientiem, kā veidot veiksmīgu sadarbību (prakse, ar praktiskiem, ārstniecības iestādei attiecināmiem situāciju piemēriem);
· Kā panākt, lai klientam ir patīkami pie mums atkal atgriezties, ka radīt sajūtu, lai klients ar apkalpošanas servisu gribētu padalīties (piemēram, sociālajos tīklos- “Austrumu slimnīca” gan ir malači, labākā slimnīca, ieguvu vairāk, nekā biju gaidījis utt.”;
· Dažādi komunikācijas aspekti – rakstiskā/ mutiskā, verbālā/ neverbālā;
· Konfliktus veicinošie apstākļi, kā veidot sadarbību ar „grūto” klientu (nav pieļaujams kliegt pretī vai aizskaroši atbildēt, noniecināt klientu par viņa nezināšanu );
· Cilvēku uzvedība konfliktsituācijās, konfliktu risināšana un profilakse (darbā gan ar kolēģiem, gan klientiem);
· Efektīvas komunikācijas “zelta” likumi (vēlams izdales materiāls, ko ērti lietot ikdienā un kas vienmēr ir pa rokai brīžos, kad visa pasaule ir sašķobījusies);
· Dažādu kultūru un tautību klienti, kā atšķirt iezīmes un spēt adekvāti reaģēt (vieni ir emocionālāki, citi noslēgtāki, agresīvs runas veids ne vienmēr liecina par agresiju, bet piederību kādai nācijai vai kultūrai);
· Kā savu darba ikdienas procesu neuztvert personīgi (piezīme tiek izteikta par darba procesu, nevis par manu personību);
· Kādēļ svarīgs ir komandas darbs, vai man ir jābūt komandas biedram ? Vai vispār komandas darbs ir svarīgs (iestagnējušiem kolēģiem - aicinājums skatīties plašāk, “zvaigznēm”- arī zvaigznes krīt);
· Kas ir piederības sajūta organizācijai, kurā es strādāju?
· Vai es esmu lepns par iestādi, kurā strādāju un darbu, kuru es ikdienā veicu?
· Kāda ir mana darba jēga (ne banālā, bet paplašinātā versijā - ikdienā apkalpojot virs 100 pacientiem, KAS reizēm pazaudējās un jūtās kā robotiņš. Svarīgi atgādināt, cik būtisks ir pats darbs un process, kā tas palīdz klientam. No manis kā speciālista tas prasa ikdienas rutīnas korektu darbu, bet klientam tas liels atbalsts un atsaucība);
· Kādēļ ir jādalās ar zināšanām (visu apguvu pati, citi arī lai iet šo pašu “ceļu”, te arī sasaucās par komandas darbu);
· Kā es kā darbinieks pozitīvā veidā varu ietekmēt savu darba vidi (vai jūtos kā saimnieks savā darba vietā, vai pacelšu papīru, kurš blakus mētājās, vai pieiešu klāt apmulsušam klientam, vai preventīvi piedāvāšu palīdzību un izskaidrošu, vai informēšu savu tiešo vadītāju par lietām, kuras mēs kopīgi varam uzlabot, lai darba vide gan mums pašiem, gan klientiem ir patīkamāka).
· [bookmark: _Hlk111106686]Praktiskos piemērus un kontekstu nepieciešams attiecināt atbilstoši katram dalībnieku segmentam (Klientu apkalpošanas nodaļas darbiniekiem, Ārstniecības atbalsta personālam (māsām un māsu palīgiem), Ārstniecības personālam (ārsti, ārstu palīgi, citi ārstniecības speciālisti).
Apmācības ilgums: 16 akadēmiskās stundas
Grupas un apmācības termiņi: 
Grupās paredzamais dalībnieku skaits – ne lielāks kā 15
Klientu apkalpošanas nodaļas darbiniekiem: 7 grupas, katrā līdz 15 dalībniekiem, kopā līdz 105 dalībniekiem. 
Ārstniecības atbalsta personālam (māsām un māsu palīgiem): 7 grupas, katrā līdz 15 dalībniekiem, kopā līdz 105 dalībniekiem. 
Ārstniecības personālam (ārsti, ārstu palīgi, citi ārstniecības speciālisti): 7 grupas pa 15 dalībniekiem, kopā līdz 105 dalībniekiem. 
Kopējais grupu skaits: līdz 21

Kopējais līguma izpildes termiņš: viens gads kopš līguma noslēgšanas

Apmācības formāts: klātienē, Hipokrāta ielā 2, Rīgā
 
Kursa apguves apliecinājums: pēc kursa pabeigšanas jānodrošina attiecīga sertifikāta izsniegšana
Programma reģistrējama Latvijas Māsu asociācijā un Latvijas ārstu biedrībā tālākizglītības punktu saskaņošanai (ar Pasūtītāja atbalstu).
Kvalifikācijas prasības: piegādātājam vai tā personālam vai apmācību vadītājam ir vismaz 5 gadu pieredze līdzīgu apmācību vadīšanā komunikācijā, ir iespēja iesniegt vismaz 2 atbilstošas atsauksmes par iepriekšējo 2 gadu laikā īstenotajām komunikācijas apmācībām juridiskām personām. Piegādātājam ir vismaz 5 gadu pieredze apmācību vadīšanā uzņēmumiem.
Piedāvājumam obligāti pievienojamie dokumenti: 
· Mācību programmas satura apraksts
· Apmācībā iesaistītā personāla CV
· Uzņēmuma pieredzes īss apraksts
· Vismaz 2 atsauksmes 
· Finanšu piedāvājums

[bookmark: _GoBack]Pieteikumu iesniegšanas termiņš: 16.09.2022.
Kontaktinformācija: Anita Stirāne, “Aslimnīcas Mācību centrs” Izglītības un tālākizglītības projektu vadītāja, mobilais tālrunis 29528979

